ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
దేశవ్యాప్తంగా ఉన్న పాఠశాలలు, ఉన్నత విద్యా సంస్థలలో జనజాతీయ గౌరవ్ దివస్ను ఘనంగా నిర్వహించనున్న విద్యామంత్రిత్వ శాఖ
దేశం కోసం గిరిజన స్వాతంత్య్ర సరయోధులు చేసిన త్యాగాలను భవిష్యత్ తరాలు గుర్తించడానికి స్ఫూర్తినిచ్చేలా వేడుకలు
దేశం నలుమూలలా ఉన్న గిరిజన సమాజాలు భగవాన్ అని గౌరవించే బిర్సా ముండా జయంతి 15 నవంబర్
దేశవ్యాప్తంగా ఉన్న పాఠశాలలు, వృత్తిపరమైన ఉన్నత స్థాయి విద్యా సంస్థలు కేంద్ర విద్య, నైపుణ్యాలు &వ్యవస్థాపకత శాఖల మంత్రి శ్రీ ధర్మేంద్ర ప్రధాన్ నేతృత్వంలో జన జాతీయ గౌరవ్ దివస్ను ఘనంగా జరుపుకోనున్నాయి.గత ఏడాది వీరులైన గిరిజన స్వాతంత్య్ర సమరయోధుల స్మారకార్ధం ప్రతి ఏడాది నవంబర్ 15ను జనజాతీయ గౌరవ్ దివస్ గా ప్రకటించింది. దేశవ్యాప్తంగా గిరిజన సమూహాలు భగవంతుడిగా భావించే బిర్సా ముండా జయంతి నవంబర్ 15వ తేదీన. ప్రముఖ స్వాతంత్య్ర సమరయోధుడు, సామాజిక సంస్కర్త, దేశంలో అత్యంత గౌరవాన్ని అందుకునే గిరిజన నాయకుడైన బిర్సా ముండా బ్రిటిష్ సామ్రాజ్యవాద దోపిడీ వ్యవస్థకు వ్యతిరేకంగా సాహసోపేతంగా పోరాడి, తన జీవిత కాలంలోనే కీర్తినార్జించాడు. ఆయనను తరచుగా భగవాన్ అని ప్రస్తావిస్తారు. గిరిజనులకు ఉల్గులాన్  పిలుపునిచ్చి, గిరిజన ఉద్యమాన్ని నిర్వహించి, నాయకత్వం వహించారు. తమ సాంస్కృతిక మూలాలను తెలుసుకొని, ఐకమత్యంగా ఉండాలని గిరిజనులను ఆయన ప్రోత్సహించారు.
గిరిజన స్వాతంత్య్ర సమరయోధులు చేసిన కృషిని స్మరించుకునేందుకు, ఎఐసిటిఇ, యుజిసి, కేంద్ర విశ్వవిద్యాలయాలు, ప్రైవేట్ విశ్వవిద్యాలయాలు, ఇతర ఉన్నత విద్యాసంస్థలు, సిబిఎస్ఇ, కెవిఎస్, ఎన్ విఎస్, వృత్తినైపుణ్యాలను బోధించే సంస్థలను కలుపుకుని విద్యా మంత్రిత్వ శాఖ జనజాతీయ గౌరవ దివస్ ను నిర్వహిస్తోంది. దేశవ్యాప్తంగా ఉన్న విద్యా సంస్థలలో స్వాతంత్య్ర సమరంలో జనజాతి యోధుల కృషి అన్న ఇతివృత్తం పై చర్చల పోటీ, సామాజిక కార్యకలాలు, తదితరాలతో సహా పెద్ద సంఖ్యలో కార్యక్రమాలు జనజాతీయ గౌరవ్ దివస్ దేశవ్యాప్త వేడుకలలో చోటు చేసుకోనున్నాయి. ఈ వేడుకల సందర్భంగా భగవాన్ బిర్సా ముండా, ఇతర యోధులైన గిరిజన నాయకుల కృషిని పట్టి చూపనున్నారు. పనిలో రాణించిన విద్యార్ధులను సన్మానిస్తారు. ఈ వేడుకలు దేశం కోసం గిరిజన స్వాతంత్య్ర సమరయోధులు చేసిన త్యాగాలను, వారి వారసత్వాన్ని ముందుకు తీసుకువెడుతూ, గిరిజన సంస్కృతి, కళలు, సుసంపన్నమైన గిరిజన వారసత్వాన్ని భవిష్యత్ తరాలు గుర్తించడానికి స్ఫూర్తినిస్తాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 మహమ్మారి కాలంలో గంగ నీటిలో భారీధాతు కాలుష్యం చెప్పుకోదగినట్టుగా తగ్గినట్టు వెల్లడించిన అధ్యయనం
పారిశ్రామిక వృధా జలాలను సాధ్యమైనంతగా తగ్గించడం ద్వారా కొద్ది నెలల వ్యవధిలోనే గంగ నీటిలో ఉన్న భారీ ధాతు కాలుష్యాన్ని తగ్గించవచ్చని కోవిడ్-19 మహమ్మారి సమయంలో చేసిన ఒక అధ్యయనం వెల్లడించింది.
కోవిడ్-19 మహమ్మారి సమయంలో లాక్డౌన్, ఇండియన్ ఇనిస్టిట్యూట్ ఆఫ్ టెక్నాలజీ కాన్పూర్కు చెందిన శాస్త్రవేత్తల బృందానికి భారీ నదులలో రసాయన స్థితిస్థాపకత పై మానవవ కార్యకలాపాల ప్రభావాన్ని పరిణామాన్ని అంచనా వేసే అవకాశం లభించింది.
దేశంలో 51రోజుల పాటు విధించిన తప్పనిసరి లాక్ డౌన్ కారణంగా పారిశ్రామిక వృధాల విడుదల తగ్గడంతో కనీసం 50%నికి భారీధాతు సాంద్రత తగ్గిందని, గంగ నీటి రోజువారీ భూరసాయన రికార్డులను పరిశీలించి, వారు విశ్లేషించారు. ఇందుకు భిన్నంగా, వ్యవసాయ బహిస్సరణం, నైట్రైట్, ఫాస్ఫేట్లతో కూడిన గృహాల నుంచి విడుదలయ్యే మురుగు మాత్రం దేశవ్యాప్త నిర్బంధం కారణంగా ఎటువంటి ప్రభావానికీ లోనుకాకుండా యధాతథంగా ఉన్నాయని చెప్పారు.
ఈ పరిశోధనకు భారత ప్రభుత్వానికి చెందిన డిపార్ట్మెంట్ ఆఫ్ సైన్స్ అండ్ టెక్నాలజీ, యు.ఎస్. డిపార్ట్మెంట్ ఆఫ్ స్టేట్స్ కింద ఏర్పడిన ద్వైపాక్షిక సంస్థ ఇండో-యుఎస్ సైన్స్ అండ్ టెక్నాలజీ ఫోరం  తోడ్పాటునిచ్చాయి. ఇటీవలే ముద్రించిన ఎన్విరాన్మెంటల్ సైన్స్ అండ్ టెక్నాలజీ లెటర్లో ప్రచురితమైన ఈ పరిశోధన కరిగిన భారీ ధాతువుల అధిక స్థితిస్థాపకతను పట్టి చూపాయి.
ప్రపంచంలోని భారీ నదులపై పరిశోధనకు జత చేరిన ఈ అధ్యయనాన్ని, నదీ జలాల గుణాత్మకత, పరిణామంపై పర్యావరణ మార్పు, ప్రత్యక్ష మానవ చొరవల ప్రభావాన్ని అర్థం చేసుకునేందుకు తీవ్రంగా అధ్యయనం చేశారు. అందుకే దీనికి జర్నల్ కవర్పేజీపై స్థానం దక్కింది.
మరిన్ని వివరాల కోసం, ఇంద్ర ఎస్.సేన్  ను సంప్రదించవచ్చు.
పెట్రోలియం- సహజ వాయువుల మంత్రిత్వ శాఖ
చమురు మరియు గ్యాస్ రంగంలో సహకారం అంశంపై భారతదేశం మరియు ఇజ్రాయల్ ల మధ్య ఎంఒయు కు ఆమోదం తెలిపిన మంత్రివర్గం
చమురు మరియు గ్యాస్ రంగంలో సహకారం అంశంపై భారతదేశం మరియు ఇజ్రాయల్ ల మధ్య అవగాహనపూర్వక ఒప్పందం  పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ఈ ఎంఒయు శక్తి రంగంలో భారతదేశం- ఇజ్రాయల్ సంబంధాలకు ఉత్తేజాన్ని ఇస్తుందని ఆశిస్తున్నారు. ఒప్పందంలో భాగంగా ఉద్దేశించినటువంటి సహకారం ఇరు దేశాలలో పెట్టుబడులకు, సాంకేతిక విజ్ఞానం బదలాయింపు, పరిశోధన & అభివృద్ధి , సంయుక్త అధ్యయనాల నిర్వహణ, ఇంకా మానవ వనరుల సామర్ధ్యం పెంపుదల వంటి వాటిలో ప్రోత్సాహానికి మార్గాన్ని సుగమం చేయడంతో పాటు స్టార్ట్- అప్ ల రంగంలో కలసి పనిచేయడానికి వీలు కల్పిస్తుంది.
మంత్రిమండలి
రైల్వే ల రంగం లో జర్మనీ తో ఒప్పందాని కి ఆమోదం తెలిపిన మంత్రిమండలి
రైల్వేల రంగం లో వ్యూహాత్మక పథకాల కు సంబంధించిన సహకారం అనే అంశం లో భారతదేశాని కి మరియు జర్మనీ కి మధ్య కుదిరినటువంటి ఒక జాయింట్ డిక్లరేశన్ ఆఫ్ ఇంటెంట్ ని గురించి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకు రావడమైంది. ఈ జెడిఐ పై క్రిందటి నెల లో సంతకాలయ్యాయి.
లాభాలు:
ఫెడరల్ రిపబ్లిక్ ఆఫ్ జర్మనీ కి చెందిన ఆర్థిక వ్యవహారాలు మరియు శక్తి మంత్రిత్వ శాఖ తో కుదుర్చుకున్న జెడిఐ భారతీయ రైల్వేల కు- రైల్వే ల రంగం లో తాజా పరిణామాల ను మరియు జ్ఞానాన్ని పరస్పరం వెల్లడించుకొనేందుకు మరియు తత్సంబంధిత సంప్రదింపు లకు- ఒక వేదిక ను సమకూర్చనుంది. నిపుణుల సమావేశాలు, చర్చా సభలు, సాంకేతిక బృందాల యాత్ర లు మరియు ఇరు పక్షాల సమ్మతి మేరకు కొన్ని పథకాల అమలు కు కూడా ఈ జెడిఐ మార్గాన్ని సుగమం చేస్తుంది.
పూర్వరంగం:
రైల్వేల మంత్రిత్వ శాఖ రైలు రంగం లో సాంకేతిక సంబంధ సహకారం అంశం పై విభిన్న విదేశీ ప్రభుత్వాల తో మరియు జాతీయ రైల్వేల తో అవగాహన పూర్వక ఒప్పందాలు /సహకార పూర్వక ఒప్పందాలు/పరిపాలన సంబంధ సర్దుబాట్లు/జాయింట్ డిక్లరేశన్స్ ఆఫ్ ఇంటెంట్ ల పై సంతకాలు చేసింది. గుర్తించిన రంగాల లో సహకరించుకోవడం తో పాటు, హైస్పీడ్ రైల్, ఇప్పటికే రాక పోక లు సాగుతున్న మార్గాల లో  వేగాన్ని పెంచడం, ప్రపంచ శ్రేణి స్టేశన్ లను అభివృద్ధి పరచడం, భారీ లోడ్ లను మోసుకు పోవడం, రైల్వే సంబంధిత మౌలిక సదుపాయాల ఆధునికీకరణ తదితర అంశాలు కూడా ఈ సహకారం లో భాగం గా ఉన్నాయి.
ఈ అవగాహన పూర్వక ఒప్పందాలు /సహకార పూర్వక ఒప్పందాలు/పరిపాలన సంబంధ సర్దుబాట్లు/జాయింట్ డిక్లరేశన్స్ ఆఫ్ ఇంటెంట్ లు.. సాంకేతిక నిపుణుల బృందాల రాక పోకల కు నివేదిక లు మరియు సాంకేతిక పత్రాలు ఇచ్చి పుచ్చుకోవడాని కి, శిక్షణ, ఇంకా చర్చా సభలు/కార్యశాల ల నిర్వహణ తదితర జ్ఞాన ఆదాన ప్రదాన సంబంధిత సంభాషణల కు మార్గాన్ని సుగమం చేస్తాయి.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం -363 వ రోజు
దేశవ్యాప్తంగా 155.28 కోట్లు దాటిన టీకా డోసుల పంపిణీ
ఈ రోజు సాయంత్రం 7 వరకు 63 లక్షలకు పైగా టీకాలు
ఈరోజు భారత టీకాల కార్యక్రమం 155.28 కోట్ల డోసులు దాటి 1,55,28,76,434 కు చేరింది. ఈ రోజు వేసిన టీకాలు సాయంత్రం 7 గంటలకు 63 లక్షలకు పైగా  నమోదయ్యాయి. ముందు జాగ్రత్త చర్యలలో భాగంగా 33 లక్షలకు పైగా  ముందస్తు జాగ్రత్త డోసులు ఇచ్చారు. రాత్రి పొద్దుపోయాక పూర్తి సమాచారం అందే సరికి ఈ సంఖ్య మరింత పెరిగే వీలుంది.
మొత్తం పంపిణీ చేసిన టీకా డోసులు వయోవర్గాలు, ప్రాధాన్యతా వర్గాల వారీగా ఇలా ఉన్నాయి:
|
|
మొత్తం ఇప్పటిదాకా వేసిన టీకాల సమాచారం
|
|
ఆరోగ్య సిబ్బంది
|
|
మొదటి డోస్
|
|
10389836
|
|
రెండవ డోస్
|
|
9767845
|
|
ముందుజాగ్రత్త డోస్
|
|
1454856
|
|
కోవిడ్ యోధులు
|
|
మొదటి డోస్
|
|
18388475
|
|
రెండవ డోస్
|
|
17027367
|
|
ముందుజాగ్రత్త డోస్
|
|
1051368
|
|
15-18 వయోవర్గం
|
|
మొదటి డోస్
|
|
31289109
|
|
18-44 వయోవర్గం
|
|
మొదటి డోస్
|
|
521265380
|
|
రెండవ డోస్
|
|
362745795
|
|
45-59 వయోవర్గం
|
|
మొదటి డోస్
|
|
196999872
|
|
రెండవ డోస్
|
|
159170000
|
|
60 ఏళ్ళు పైబడ్డవారు
|
|
మొదటి డోస్
|
|
122772535
|
|
రెండవ డోస్
|
|
99747647
|
|
ముందుజాగ్రత్త డోస్
|
|
806349
|
|
మొత్తం మొదటి డోసులు
|
|
901105207
|
|
మొత్తం రెండో డోసులు
|
|
648458654
|
|
ముందు జాగ్రత్త డోసు
|
|
3312573
|
|
మొత్తం
|
|
1552876434
జనాభాలో ప్రాధాన్యతా వర్గాలవారీగా ఈ రోజు సాగిన మొత్తం టీకాల కార్యక్రమం వివరాలు ఇలా ఉన్నాయి:
|
|
తేదీ : జనవరి 12, 2021 
|
|
ఆరోగ్య సిబ్బంది
|
|
మొదటి డోస్
|
|
171
|
|
రెండవ డోస్
|
|
4994
|
|
ముందుజాగ్రత్త డోస్
|
|
218261
|
|
కోవిడ్ యోధులు
|
|
మొదటి డోస్
|
|
217
|
|
రెండవ డోస్
|
|
11289
|
|
ముందుజాగ్రత్త డోస్
|
|
244060
|
|
15-18 వయోవర్గం
|
|
మొదటి డోస్
|
|
1352997
|
|
18-44 వయోవర్గం
|
|
మొదటి డోస్
|
|
1264836
|
|
రెండవ డోస్
|
|
2008842
|
|
45-59 వయోవర్గం
|
|
మొదటి డోస్
|
|
156730
|
|
రెండవ డోస్
|
|
561656
|
|
60 ఏళ్ళు పైబడ్డవారు
|
|
మొదటి డోస్
|
|
92964
|
|
రెండవ డోస్
|
|
311304
|
|
ముందుజాగ్రత్త డోస్
|
|
164251
|
|
మొత్తం మొదటి డోసులు
|
|
2867915
|
|
మొత్తం రెండో డోసులు
|
|
2898085
|
|
ముందు జాగ్రత్త డోసు
|
|
626572
|
|
మొత్తం
|
|
6392572
జనాభాలో అత్యంత అణగారిన ప్రజలను కోవిడ్ నుంచి కాపాడే మార్గం టీకాల కార్యక్రమం. అందుకే దీనిని నిరంతరాయంగా అత్యున్నత స్థాయిలో పర్యవేక్షిస్తూనే ఉన్నారు.
యువజన వ్యవహారాలు, క్రీడల మంత్రిత్వ శాఖ
శిక్షణా ఏర్పాట్లతో సంతృప్తి
శిక్షణ ప్రారంభించిన భారత విలువిద్య క్రీడాకారులు
గతిని అందుకోవడానికి సిద్ధం
కరోనా జోరుతగ్గడంతో దేశవ్యాపితంగా క్రీడా సౌకర్యాలు తెరుచుకొంటున్నాయి. కరోనా వైరస్ వల్ల శిక్షణకు దూరంగా ఉన్నక్రీడాకారులు తిరిగి శిక్షణా కేంద్రాలకు చేరి తమ నైపుణ్యాలకు మెరుగు పెట్టుకొంటున్నారు. శిక్షణ కేంద్రాలు మూత పడదంతో ముఖ్యంగా ఒలంపిక్ క్రీడలలో పతాకాలపై దృష్టి పెట్టిన క్రీడాకారులు కొంత నిరాశకు గురిఅయ్యారు. అయితే, తిరిగి శిక్షణా కేంద్రాలు అందుబాటులోకి రావడంతో వీరు ఉత్సాహంగా మైదానంలోకి దిగుతున్నారు. ఒలంపిక్ క్రీడల్లో పతకాలు సాధించాలన్న పట్టుదలతో ఉన్న భారత మహిళలు, పురుషుల విలువిద్య క్రీడాకారులకు పుణెలోని ఆర్మీ స్పోర్ట్స్ ఇన్స్టిట్యూట్ లో శిక్షణ పొందుతున్నారు.ఆగస్టు 25 వ తేదీన ఈ శిక్షణా శిబిరం ప్రారంభం అయ్యింది. తిరిగి శిక్షణ ప్రారంకావడంతో ఈ శిబిరంలో పాల్గొంటున్న క్రీడాకాలు హర్షం వ్యక్తం చేస్తున్నారు.
" కరోనా ప్రారంభంకాక ముందు మేము మార్చి వరకు కఠోరంగా శిక్షణ పొందాము. కరోనా ప్రారంభం కావడంతో శిక్షణకు అంతరాయం కలిగింది. విరామం తరువాత తిరిగి శిక్షణలో పాల్గొంటున్నాం. ఇంతవరకు శిక్షణలో ఇంత విరామం ఎప్పుడూ రాలేదు. విరామం తరువాత ప్రారంభం అయిన శిక్షణలో తొలి రెండు రోజుల్లో కొంత ఇబ్బందిగా అనిపించింది. అయితే ఇప్పుడు శిక్షణలో ఎలాంటి ఇబ్బందులు లేవు" అని అర్జున అవార్డు గ్రహీత అత్తను దాస్ వివరించారు.
ప్రస్తుతం శిక్షణా శిబిరం ప్రాధమిక దశలోనే ఉంది. క్వారంటైన్ నుంచి బయటకు వస్తున్న క్రీడాకారులు శిక్షణా కేంద్రానికి చేరుకొంటున్నారని కోచ్ మాఝి సవైయన్ తెలిపారు. ప్రస్తుతానికి శారీరక దృఢత్వానికి ప్రాధాన్యత ఇస్తున్నామన్నారు. " క్వారంటైన్ నుంచి వస్తున్న క్రీడాకారులు శిభిరంలో చేరుతున్నారు. క్రీడాకారులు సహనంతో బలంగా ఎలా ఉండాలి అన్న అంశాలకు ప్రస్తుతం ప్రాధాన్యత ఇస్తున్నాం. మానసికంగా దృఢంగా ఉండడానికి క్రీడాకారులు యోగా మరియు ధ్యానం చేయడానికి ప్రాధాన్యత ఇస్తున్నారు." అని కోచ్ మాఝి సవైయన్ వివరించారు.
కరోనా వైరస్ సోకకుండా చూడడానికి ఎఎస్ఐ అమలు చేస్తున్న చర్యలు, తీసుకొంటున్న ముందు జాగ్రత్త చర్యలపట్ల క్రీడాకారులు సంతృప్తి వ్యక్తం చేశారు. శిక్షణా కేంద్ర ప్రాంగణం అత్యంత సురక్షితంగా ఉందని గత ప్రపంచ నెంబర్ వన్ విలువిద్య క్రీడాకారిణి దీపికా కుమారి అన్నారు. " ఇక్కడ ఏర్పాట్లు బాగున్నాయి. శిక్షణా కేంద్రం పరిశుభ్రంగా ఉంది. వసతి భోజన ఏర్పాట్లు బాగున్నాయి. మాకు అవసరమైన ఏర్పాట్లు చేసి మేము శిక్షణపై దృష్టి సారించడానికి అనువైన సౌకర్యాలు కల్పించారు " అని దీపికా కుమారి వివరించారు.
విలువిద్య క్రీడాకారుల ప్రతిభపై వారి మానసిక దృఢత్వం ప్రభావం చూపుతుంది. కరోనా తరువాత అమలు జరుగుతున్న నూతన విధానాలకు అలవాటు పడడం కొంత ఇబ్బందికర సమస్యగా ఉంటుంది. అయితే తమ నైపుణ్యాలకు ఇవి పెద్దగా ఆటంకం కలిగించవన్న ధీమాతో విలువిద్య క్రీడాకారులు ఉన్నారు. కొన్ని నెలలపాటు సాధన చేస్తే తమ పూర్వపు లయని అందుకోగలమన్న ఆశాభావంతో క్రీడాకారులు ఉన్నారు.
2020 ఆగస్టులో జరగనుకున్న ఒలంపిక్ క్రీడల్లో భారత పురుషుల విలువిద్య జట్టుతోపాటు దీపిక అర్హత సాధించారు. వచ్చే ఏడాది జరగనున్న ప్రపంచ అర్హత పోటీల్లో చూపే ప్రతిభపై మహిళల జట్టు భవిషత్తు ఆధారపడి ఉంటుంది.
గిరిజన వ్యవహారాల మంత్రిత్వ శాఖ
శ్రీ అర్జున్ ముండా పెట్రోలియం మరియు సహజ వాయువు మంత్రి శ్రీ ధర్మేంద్ర ప్రధాన్ను కలిసి గిరిజన సాధికారతకు చేపట్టాల్సిన చర్యలపై చర్చించారు.
కేంద్ర గిరిజన వ్యవహారాల మంత్రి శ్రీ అర్జున్ ముండా నిన్న కేంద్ర పెట్రోలియం, సహజవాయువు శాఖ మంత్రి శ్రీ ధర్మేంద్ర ప్రధాన్తో సమావేశమై గిరిజన సాధికారతకు చేపట్టాల్సిన చర్యలపై చర్చించారు. ఈ సమావేశంలో ట్రైఫెడ్ మేనేజింగ్ డైరెక్టర్ శ్రీ ప్రవీర్ కృష్ణ కూడా పాల్గొన్నారు. గిరిజనుల జీవితాలను, జీవనోపాధిని మెరుగుపర్చడానికి మరియు గిరిజన సాధికారత కోసం గిరిజన వ్యవహారాల మంత్రిత్వ శాఖ ఆధీనంలోని ట్రైఫెడ్ నిరంతరం కృషి చేస్తోంది. ఆ ప్రయత్నాల్లో భాగంగా వివిధ ప్రభుత్వ విభాగాలు మరియు సారూప్యత ఉన్న సంస్థలతో కలిసిన నిరంతరం చర్చలు, సమావేశాలు నిర్వహిస్తుంది.
ఈ సమావేశంలో ఉమ్మడి బలాలు మరియు నైపుణ్యాలను గరిష్ట ప్రయోజనం కోసం ఉపయోగించుకుంటూ గిరిజనుల జీవనోపాధిని పెంపొందించడానికి, వారిని అభివృద్ధి వైపు నడిపించడానికి అవసరమైన సహకారానికి సంబంధించిన అనేక అంశాలు చర్చించారు. ఈ చర్చలో ప్రధానంగా వన్ధన్ కేంద్రాలవంటి వాటి ద్వారా గిరిజన ఉత్పత్తులు అంటే స్థానికంగా లభించే రతన్జోట్,  టమోటా , సెరికల్చర్ వంటి వాటిని ప్రోత్సహించడం అలాగే పెట్రోలియం మరియు సహజవాయు మంత్రిత్వ శాఖ పరిధిలోని పిఎస్యుల్లో కార్పొరేషన్ ఓన్డ్ కార్పొరేషన్ ఆపరేటడ్ విధానంలో ట్రైబ్స్ ఇండియా విక్రయకేంద్రాలను ఏర్పాటు చేయడం వంటి చర్యలపై చర్చించారు.
ఈ సమావేశంలో శ్రీ అర్జున్ ముండా అందమైన హస్తకళలతో పాటు ట్రైబ్స్ ఇండియా మాస్క్లను ధర్మేంద్ర ప్రధాన్కు బహుమతిగా ఇచ్చారు. ఈ బహుమతిని అందుకోవడం పట్ల తాను సంతోషంగా ఉన్నానని "బి వోకల్ ఫర్ లోకల్ క్యాంపెన్"లో భాగంగా ప్రతి ఒక్క భారతీయుడికి ఈ మాస్క్లు చేరాలని ధర్మేంద్ర ప్రధాన్ ఆకాంక్షించారు.
గిరిజన సంక్షేమం మరియు అభివృద్ధిని తదుపరి దశకు తీసుకువెళ్లడం భాగంగా గిరిజనులకు స్థిరమైన జీవనోపాధి మరియు ఆదాయ అవకాశాలను మెరుగుపరిచే లక్ష్యంతో గిరిజన వ్యవహారాల మంత్రిత్వ శాఖ క్రింద పనిచేసే ట్రైఫెడ్ గ్రామీణాభివృద్ధి మంత్రిత్వ శాఖ , చిన్న మరియు మధ్యతరహా పరిశ్రమల మంత్రిత్వ శాఖ , ఫుడ్ ప్రొసెసింగ్ మంత్రిత్వశాఖ,డిఎంఎఫ్, ఆయుష్ మంత్రిత్వ శాఖకు చెందిన ఐకార్ వంటి వివిధ మంత్రిత్వ శాఖలు మరియు విభాగాలతో సమావేశాలకు ఏర్పాట్లు చేస్తోంది. గిరిజన జీవనోపాధి కార్యక్రమంతో పాటు నైపుణ్యాల అభివృద్ధి మరియు మైక్రో ఎంటర్ప్రెన్యూర్షిప్ ప్రోగ్రామ్ను విస్తరించాలని ట్రిఫెడ్ యోచిస్తోంది. ఇది జాతీయ స్థాయి కార్యక్రమాలైన “ఆత్మనిర్భార్ అబియాన్”, “గో వోకల్ ఫర్ లోకల్ ” మరియు ఇతర మంత్రిత్వశాఖల ప్రణాళికల ఆధారంగా రూపకల్పన చేయబడింది. ఈ కార్యక్రమాలను విజయవంతంగా అమలుచేయడం ద్వారా దేశవ్యాప్తంగా గిరిజనుల ఆదాయాన్ని పెంపొందించుకోవడానికి వారియొక్క జీవనోపాధిని మెరుగుపర్చడానికి ఉపయోగపడాలని ట్రైఫెడ్ ఆకాంక్షిస్తోంది.
ఆర్ధిక వ్యవహారాల మంత్రివర్గ సంఘం
ధర మద్దతు పధకం మరియూ ధర స్థిరీకరణ నిధి కింద సేకరించిన చనా ను పంపిణీ చేయడం మరియు ధర మద్దతు పధకం  కింద తుర్, ఉరద్ మరియు మసూర్లకు సంబంధించి పరిమాణ సేకరణ పరిమితిని 25% నుండి 40%కి పెంచడానికి క్యాబినెట్ ఆమోదించింది.
ఈ పథకం అమలు కోసం రూ. 1200 కోట్లు వెచ్చించారు
చానా పై పండించే రాష్ట్ర ధరపై కిలోకు రూ. 8 తగ్గింపు తో 15 లక్షల ఎం టి  లభ్యత
సంక్షేమ పథకాలు/కార్యక్రమాలలో రాష్ట్రాలు/యూటీలు ఈ పప్పులను వినియోగించుకోవడానికి
ధర మద్దతు పధకం  మరియు ధరల స్థిరీకరణ నిధి  కింద సేకరించిన పప్పు దినుసుల నిల్వల నుండి వివిధ సంక్షేమ పథకాలకు వినియోగించే ఛానా ను రాష్ట్రాలు/కేంద్ర పాలిత ప్రాంతాలకు చౌక రేటుతో పంపిణీ చేయడం కోసం ప్రధాన మంత్రి శ్రీ నరేంద్ర మోడీ అధ్యక్షతన జరిగిన ఆర్థిక వ్యవహారాల క్యాబినెట్ కమిటీ ఆమోదించింది. తుర్, ఉరద్ మరియు మసూర్లకు సంబంధించి ధర మద్దతు పధకం  కింద ఇప్పటికే ఉన్న 25% నుండి సేకరణ పరిమాణంపై పరిమితిని 40% వరకు పెంచడం.
ఈ ఆమోదించబడిన పథకం కింద ప్రభుత్వం రూ.8 తగ్గింపుతో 15 లక్షల ఎం టీ  చానాను పంపిణీ కోసం రాష్ట్రాలు/యుటిలకు అవకాశం ఇచ్చారు. ముందుగా వచ్చే వారికి తొలి ప్రాధాన్యత ప్రాతిపదికన పండించే రాష్ట్ర ధరపై కిలోకు 8 ల తగ్గింపు రాష్ట్రాలు/యుటిలకు ఇచ్చారు. తమ రాష్ట్రాలు/యుటిలలో మధ్యాహ్న భోజనం, ప్రజా పంపిణీ వ్యవస్థ, సమగ్ర శిశు అభివృద్ధి కార్యక్రమాలు  మొదలైన వారి వివిధ సంక్షేమ పథకాలు/కార్యక్రమాలలో ఈ పప్పులను ఉపయోగించుకోవాలి. ఇది 12 నెలల కాలానికి లేదా 15 లక్షల మెట్రిక్ టన్నుల చానా నిల్వ ను పూర్తిగా పంపిణీ చేసే వరకు, ఏది ముందైతే అది పద్దతిలో ఒకేసారి పంపిణీ చేయబడుతుంది. ప్రభుత్వం రూ. ఈ పథకం అమలుకు 1200 కోట్లు వెచ్చించారు.
ఈ నిర్ణయాలు రాష్ట్రాలు/యుటిలు పౌరసరఫరాల వ్యవస్థ , మధ్యాహ్న భోజన పథకాలు మొదలైన వివిధ సంక్షేమ పథకాలలో చానాను ఉపయోగించుకునేలా చేస్తాయి. దీని వల్ల గిడ్డంగుల స్థలాన్ని అందుబాటులో ఉంచడంతో పాటు, ధర మద్దతు పథకం కింద సేకరించిన తాజా నిల్వలను ఉంచడానికి రాబోయే రబీ సీజన్లో ఇది అవసరం. పప్పుధాన్యాల సాగులో రైతులకు లాభదాయకమైన ధరను పొందడంలో సహాయం చేస్తుంది, తద్వారా ఎక్కువ మంది రైతులు అధిక పెట్టుబడి పెట్టడం ద్వారా పప్పులను పండించేలా ప్రోత్సహిస్తుంది మరియు వారి ఉత్పత్తులకు లాభదాయకమైన ధరను పొందడంలో వారికి సహాయపడుతుంది. అంతేకాకుండా, మన దేశంలో ఇటువంటి పప్పుధాన్యాల స్వయం సమృద్ధిని సాధించడంలో కూడా ఇది సహాయపడుతుంది.
ఇటీవలి కాలంలో దేశం ముఖ్యంగా గత మూడు సంవత్సరాలలో చానా ను  అత్యధికంగా ఉత్పత్తి చేసింది. ధర మద్దతు పథకం కింద రబీ 2019-20, 2020-21 , 2021-22 కాలంలో చానాను భారత ప్రభుత్వం రికార్డు స్థాయిలో సేకరించింది. దీని కారణంగా, పి ఎస్ ఎస్ మరియు పి ఎస్ ఎఫ్  కింద రాబోయే రబీ సీజన్లో కూడా 30.55 లక్షల మెట్రిక్ టన్నుల చనా ప్రభుత్వం వద్ద అందుబాటులో ఉంటుంది, చనా ఉత్పత్తి బాగానే ఉంటుందని అంచనా. 22-23 సంవత్సరం లో ధర మద్దతు పథకం వల్ల చానా కనీస మద్దతు ధర పెరుగుదలతో అదనపు సేకరణను సాధిస్తుంది.
విద్యుత్తు మంత్రిత్వ శాఖ
ఎగ్జిమ్ బ్యాంక్ నుంచి 100 మిలియన్ డాలర్ల విదేశీ కరెన్సీ టర్మ్ లోన్ తీసుకుంటున్న ఆర్ఈసీ
మహారత్న హోదాతో, విద్యుత్ మంత్రిత్వ శాఖ పరిధిలో పని చేసే కేంద్ర ప్రభుత్వ రంగ సంస్థ అయిన ఆర్ఈసీ లిమిటెడ్, ఎగుమతి-దిగుమతి బ్యాంక్ ఆఫ్ ఇండియా  నుంచి 100 మిలియన్ డాలర్ల విదేశీ కరెన్సీ టర్మ్ లోన్ తీసుకుంటోంది, అందుకు సంబంధించిన ఒప్పందంపై సంతకం చేసింది. తాను తీసుకునే అప్పును తిరిగి రుణాలుగా ఇస్తుంది. దేశంలోని విద్యుత్, మౌలిక సదుపాయాలు, లాజిస్టిక్స్ రంగాల్లోని సంస్థలకు మూలధన పరికరాలను దిగుమతి చేసుకునే అవసరాల కోసం ఆ నిధులను అప్పుగా ఇస్తుంది. 2023-24 సంవత్సరానికి, 1.20 లక్షల కోట్ల రూపాయలను సమీకరించాలన్న ఆర్ఈసీ 'మార్కెట్ బారోయింగ్ ప్రోగ్రామ్' కింద ఈ రుణం తీసుకుంటోంది.
ఎగ్జిమ్ బ్యాంక్ ఆర్ఈసీకి ఇచ్చిన మొదటి టర్మ్ లోన్ ఇది. ఈ రుణం కాల పరిమితి 5 సంవత్సరాలు. అమెరికన్ డాలర్ల రూపంలో తీసుకునే రుణాల కొలమాన రేటు అయిన సార్ఫ్కు  అనుగుణంగా రుణ రేటు ఉంటుంది.
“దేశంలోని విద్యుత్, మౌలిక సదుపాయాలు, లాజిస్టిక్స్ రంగాల రుణ అవసరాలు తీర్చేందుకు 100 మిలియన్ డాలర్ల రుణం తీసుకునే కార్యక్రమంలో ఎగ్జిమ్ బ్యాంక్ ఆఫ్ ఇండియాతో భాగస్వామ్యం కావడం సంతోషంగా ఉంది” అని ఆర్ఈసీ లిమిటెడ్ చైర్మన్ & మేనేజింగ్ డైరెక్టర్ శ్రీ వివేక్ కుమార్ దేవాంగన్ చెప్పారు.
ఆర్ఈసీ లిమిటెడ్ అనేది బ్యాంకింగేతర ఆర్థిక సంస్థ. భారతదేశంలో విద్యుత్ మౌలిక సదుపాయాల కల్పన, అభివృద్ధి కోసం రుణాలు ఇవ్వడం దీని లక్ష్యం. 1969లో ప్రారంభమైన ఆర్ఈసీ లిమిటెడ్, ఇప్పటికి యాభై సంవత్సరాల కార్యకలాపాలను పూర్తి చేసింది. రాష్ట్ర విద్యుత్ బోర్డులు, రాష్ట్ర ప్రభుత్వాలు, కేంద్ర & రాష్ట్ర విద్యుత్ వినియోగ సంస్థలు, స్వతంత్ర విద్యుత్ ఉత్పత్తి సంస్థలు, గ్రామీణ విద్యుత్ సహకార సంఘాలు, ప్రైవేట్ రంగ వినియోగ సంస్థలకు ఆర్థిక సాయం అందిస్తుంది. విద్యుత్ ఉత్పత్తి, పంపిణీ, పునరుత్పాదక విద్యుత్ సహా విద్యుత్ రంగ విలువ గొలుసులోని ప్రతి అంచెలోని ప్రాజెక్టులకు ఈ సంస్థ రుణం అందిస్తుంది. భారతదేశంలోని ప్రతి నాలుగు బల్బుల్లో ఒక బల్బు ఆర్ఈసీ నిధులతో వెలుగుతోంది. ఆర్ఈసీ ఇటీవల మౌలిక సదుపాయాలు, లాజిస్టిక్స్ రంగాలకు అప్పులు మంజూరు చేస్తూ రుణ వైవిధ్యం కనబరుస్తోంది.
ప్రధాన మంత్రి కార్యాలయం
హనుమాన్ జయంతి నాడు ప్రజల కుశుభాకాంక్షలు తెలిపిన ప్రధాన మంత్రి
మంగళప్రదం అయినటువంటి హనుమాన్ జయంతి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో ఈ కింది విధం గా పేర్కొన్నారు:
‘‘శక్తి కి, సాహసానికి మరియు సంయమానికి ప్రతీక అయినటువంటి భగవాన్ హనుమాన్ యొక్క జయంతి సందర్భం లో దేశ ప్రజలందరి కి అనేకానేక శుభకామన లు. పవన పుత్రుని కృప వల్ల ప్రతి ఒక్కరి జీవనం బలంతో, బుద్ధి తో మరియు విద్య తో సదా పరిపూర్ణం గా ఉండుగాక.’’
ఆరోగ్య, కుటుంబ సంక్షేమ మంత్రిత్వ శాఖ
హిమాచల్ ప్రదేశ్, పంజాబ్, ఉత్తరప్రదేశ్ రాష్ట్రాలకు హుటాహుటిన కేంద్ర బృందాలు
మొత్తం కేసుల్లో చికిత్సలో ఉన్నవారు 4.85% కు తగ్గుదల
కోలుకున్న కోవిడ్ బాధితులు 93.69% కు పెరుగుదల
కోవిడ్ కెకేసులు అనూహ్యంగా పెరుగుతున్నట్టు గమనించిన ఉత్తరప్రదేశ్, పంజాబ్, హిమాచల్ ప్రదేశ్ రాష్ట్రాలకు ఉన్నతస్థాయి ప్రత్యేక బృందాలను హుటాహుటిన పంపాలని కేంద్రం నిర్ణయించింది. కొత్త కేసులు ఎక్కువగా రావటం, లేదా చికిత్సలో ఉన్నవాళ్ళ సంఖ్య ఎక్కువగా ఉండటం గమనించిన కేంద్రం ఈ చర్య తీసుకుంది.
ముగ్గురేసి సభ్యులుండే ఈ ప్రత్యేక బృందాలు కోవిడ్ కేసులు ఎక్కువగా నమోదవుతున్న జిల్లాలకు వెళతాయి. అక్కడ రాష్ట్ర ప్రభుత్వం తీసుకుంటున్న చర్యలకు సహాయంగా నిలబడి మార్గదర్శనం చేస్తాయి. నియంత్రణ, నిఘా, పరీక్షలు వంటి అంశాలలో అండగా నిలబడతాయి. అదే విధంగా సమర్థవంతమైన చికిత్సావిధానాలు అమలు జరిగేలా చూస్తాయి.
నిన్ననే హర్యానా, రాజస్థాన్, గుజరాత్, మణిపూర్, చత్తీస గఢ్ రాష్ట్రాలకు కూడా కేంద్రం ఇలాగే ప్రత్యేక బృందాలను పంపింది.
భారత్ లో ప్రస్తుతం చికిత్సపొందుతున్న కోవిడ్ బాధితుల సంఖ్య 4,40,962 కు చేరింది. ఇది మొత్తం కేసులలో చికిత్సలో ఉన్నవారి తగ్గుదలను సూచిస్తూ 4.85% కు చేరింది. కోలుకున్నవారి శాతం కూడా మెరుగుపడి 93.69% కు చేరింది. గడిచిన 24 గంటలలో కొత్తగా 43,493 మంది కోలుకోవటంతో ఇప్పటిదాకా 85,21,617 మంది బాధితులు బైటపడినట్టయింది..
కోలుకున్నవారికీ, ఇంకా చికిత్సపొందుతూ ఉన్నవారికీ మధ్య అంతరం మరింత పెరుగుతూ ప్రస్తుతం 80,80,655 కి చేరింది. .
26 రాష్ట్రాలు, కేంద్ర పాలిత ప్రాంతాలలో చికిత్సపొందుతూ ఉన్నవారి సంఖ్య 20,000 లోపు ఉంది.
7 రాష్ట్రాలు, కేంద్రపాలిత ప్రాంతాలలో ఇంకా చికిత్సలోనే ఉన్నవారి సంఖ్య 20,000-50,000 మధ్య ఉండగా మహారాష్ట, కేరళ రాష్ట్రాలలో మాత్రమే ఈ సంఖ్య 50 వేలకు పైగా ఉంది.
గత 24 గంటలలో కోలుకున్నవారిలో 77.68% మంది పది రాష్ట్రాలకు చెందినవారే కాగా, ఢిల్లీలో అత్యధికంగా 6,963 మంది, కేరళలో 6,719 మంది, మహారాష్ట్రలో 4,088 మంది కోలుకున్నారు.
గడిచిన 24 గంటలలో కొత్తగా పాజిటివ్ గా నమోదైనవారు 45,209 మంది కాగా వారిలో 76.81% మంది పది రాష్ట్రాలకు చెందినవారే ఉన్నారు. ఢిల్లీలో అత్యధికంగా 5,879 కేసులు రాగా, కేరళలో 5,772 కేసులు, మహారాష్ట్రలో 5,760 కేసులు నమోదయ్యాయి.
ప్రతి పది లక్షల జనాభాలో కోవిడ్ సోకినవారి సంఖ్య లెక్కించినప్పుడు 15 రాష్ట్రాలు, కేంద్రపాలిత ప్రాంతాలలో జాతీయ సగటు కంటే తక్కువ నమోదైంది.
గత 24 గంటలో 501 మరణాలు నమోదు కాగా వాటిలో 76.45% కేవలం పది రాష్ట్రాలకు చెందినవే ఉన్నాయి. అత్యధికంగా 22.16%  ఢిల్లీలో నమోదు కాగా, మహారాష్ట్రలో 62 మంది, పశ్చిమ బెంగాల్ లో 53 మంది కోవిడ్ తో చనిపోయారు. .
మరణాలలో జాతీయ సగటు 1.46% కంటే ఎక్కువ మరణాలు 13 రాష్ట్రాలు, కేంద్రపాలిత ప్రాంతాలలో నమోదయ్యాయి.
ప్రతి పది లక్షల జనాభాల్లో మరణాలు జాతీయ స్థాయిలో 96 ఉండగా 21 రాష్ట్రాలు, కేంద్ర పాలిత ప్రాంతాలలో అంతకంటే తక్కువ సగటు నమోదైంది.
14 రాష్ట్రాలు, కేంద్రపాలిత ప్రాంతాలలో ప్రతి పది లక్షల జనాభాలో జాతీయ సగటు మరణాలైన 96 కంటే ఎక్కువ ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 197.08 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 92,576
మొత్తం కేసుల్లో క్రియాశీల కేసులు 0.21%
ప్రస్తుత రికవరీ రేటు 98.58%
గత 24 గంటల్లో 10,917 మంది కోలుకున్నారు. దీంతో, కోలుకున్నవారి మొత్తం సంఖ్య 4,27,72,398 కు పెరిగింది.
గత 24 గంటల్లో 11,739 కొత్త కేసులు నమోదయ్యాయి.
రోజువారీ పాజిటివిటీ రేటు 2.59%
వారపు పాజిటివిటీ రేటు 3.25%
గత 24 గంటల్లో చేసిన 4,53,940 కొవిడ్ పరీక్షలతో కలిపి ఇప్పటివరకు 86.04 కోట్ల పరీక్షలు చేశారు.
ఆయుష్
గుజరాత్లో ప్రభుత్వ ఆయుర్వేద కళాశాల మరియు ఆసుపత్రిని సురేంద్రనగర్లో శంకుస్థాపన చేశారు
గుజరాత్ రాష్ట్రంలో ఆరవ ప్రభుత్వ ఆయుర్వేద కళాశాల స్థాపన విద్యార్థులకు మరియు స్థానిక సమాజానికి ఎంతో ప్రయోజనం చేకూరుస్తుంది - డా. ముంజపర మహేంద్రభాయ్ కాళూభాయ్
గుజరాత్లోని సురేంద్రనగర్లో ప్రభుత్వ ఆయుర్వేద కళాశాల మరియు ఆసుపత్రికి ఆయుష్ శాఖ సహాయ మంత్రి డాక్టర్ ముంజపర మహేంద్రభాయ్ కాళూభాయ్ ఈరోజు శంకుస్థాపన చేశారు. ఆయుష్ మంత్రిత్వ శాఖ తన కేంద్ర ప్రాయోజిత పథకం జాతీయ ఆయుష్ మిషన్  కింద గుజరాత్ ప్రభుత్వం అత్యాధునిక ఆయుష్ సౌకర్యాలను ఏర్పాటు చేయడానికి చేస్తున్న ప్రయత్నాలకు మద్దతునిస్తోంది.
ఈ వేడుకకు గుజరాత్ ప్రభుత్వ అటవీ, పర్యావరణ మరియూ వాతావరణ మార్పుల మంత్రి శ్రీ కిరిత్సిన్హ్ రాణా, భారత ప్రభుత్వ వైద్య కార్యదర్శి ఆయుష్, రాజేష్ కోటేచా మరియు రాష్ట్ర మరియు జిల్లా పరిపాలన అధికారులు ఇతర ప్రముఖులు హాజరయ్యారు.
ప్రభుత్వ ఆయుర్వేద కళాశాల మరియు ఆసుపత్రిలో కళాశాలకు మౌలిక సదుపాయాలు మరియు 100 పడకల ఆసుపత్రి, విద్యార్థులకు హాస్టల్ బ్లాక్ మరియు సిబ్బంది క్వార్టర్ ఉన్నాయి. ఆయుష్ సెక్టార్లో పరిశోధన మరియు ఆవిష్కరణలకు మద్దతుగా క్యాంపస్లో జంతు గృహం మరియు మూలికా వనం కూడా ఏర్పాటు చేయబడుతుంది.
ఈ సందర్భంగా డాక్టర్ ముంజపర మాట్లాడుతూ.. ఆయుష్ రంగంలో అందుబాటు ధరల్లో నాణ్యమైన వైద్య విద్య నేటితరం వాస్తవికతగా మారిందని, జాతీయ ఆయుష్ మిషన్ దీనికి తోడ్పాటు నిస్తుందన్నారు. మన సాంప్రదాయ ఔషధ వ్యవస్థలు ప్రభావవంతమైనవి, ఇవి యుగాల నుండి ఆచరించబడుతున్నాయి. మన ప్రధానమంత్రి కృషి వల్లనే జామ్నగర్లో డబ్లూ హెచ్ ఓ జీ సీ టీ ఎం  స్థాపించబడింది. గుజరాత్లో ఐదు ప్రభుత్వ ఆయుర్వేద కళాశాలలు ఉన్నాయి ఇప్పుడు మేము ఆరవదాన్ని ఏర్పాటు చేస్తున్నాము. ఇది విద్యార్థులకు మరియు స్థానిక సమాజానికి ఎంతో ప్రయోజనం చేకూరుస్తుంది.
ఆయుష్ మంత్రిత్వ శాఖ, కేంద్ర ప్రాయోజిత పథకం నేషనల్ ఆయుష్ మిషన్  ద్వారా ఆయుష్ యొక్క ప్రధాన సామర్థ్య రంగాలపై దృష్టి సారించడం ద్వారా దేశ ఆరోగ్య సంరక్షణ వ్యవస్థను మెరుగుపరచడం లక్ష్యంగా పెట్టుకుంది. రాష్ట్ర/యుటిల ప్రభుత్వ మద్దతుతో ఇది ప్రాథమిక ఆరోగ్య కేంద్రాలు , కమ్యూనిటీ హెల్త్ సెంటర్లు  మరియు జిల్లా ఆసుపత్రులలో  ఆయుష్ సౌకర్యాలను కల్పించే వ్యూహాన్ని అనుసరించింది, తద్వారా ఒకే భవనం లో మందులు రోగులకు వివిధ వైద్య వ్యవస్థల నుండి ఎంపిక చేసుకునే అవకాశం లభిస్తుంది.
రక్షణ మంత్రిత్వ శాఖ
భారత వైమానిక దళం విమానంలో దుబయ్కి ఆక్సిజన్ కంటైనర్ల రవాణా
భారత వైమానిక దళానికి  చెందిన హెవీ లిఫ్ట్ ట్రాన్స్పోర్ట్ ఫ్లీట్, ఖాళీ క్రయోజెనిక్ ఆక్సిజన్ ట్యాంకర్లను 20 ఏప్రిల్ 2021 నుండి భారతదేశంలోని ఆయా ఫిల్లింగ్ స్టేషన్లకు విమానంలో రవాణా చేస్తోంది. తద్వారా వాటిలో ప్రాణవాయువు నింపి రోడ్డు మార్గం లేదా రైలు ద్వారా గమ్యస్థానాలకు రవాణా చేసేందుకు వీలు కలుగుతుంది. ఐఏఎఫ్ ఇప్పుడు అంతర్జాతీయంగా వివిధ గమ్యస్థానాలకు కూడా ఇదే రకమైన కార్యకలాపాలను నిర్వహిస్తోంది. ఐఏఎఫ్కు చెందిన ఐఎల్-76 విమానం జామ్నగర్ నుండి దుబయ్ దేశంలోని అల్ మక్తూమ్కు దాదాపు 03 ఖాళీ క్రయోజెనిక్ కంటైనర్లతో వాయుమార్గంలో పంపించింది. ఇండియన్ ఆయిల్ కార్పొరేషన్ లిమిటెడ్ సంస్థ కంటైనర్ల రవాణాను సమన్వయం చేస్తోంది. ఈ కంటైనర్లు దుబాయ్లోని లిక్విడ్ మెడికల్ ఆక్సిజన్తో నింపబడుతాయి. ఓడ మార్గం ద్వారా తిరిగి భారతదేశానికి తీసుకురాబడతాయి. విమానాలలో కంటైనర్లను పంపించడం వల్ల ఖాళీ కంటైనర్ల రవాణా సమయం గణనీయంగా తగ్గుతుంది. వేగంగా ఆక్సిజన్ సరఫరాకు వీలుకలుగుతుంది.